  Майя Бывальцева Туризмъя II йӧскалык рейтинглэн йылпумъянъёсызъя, Удмуртия 58-тӥ инты басьтӥз, куинетӥ группаысь кыкетӥяз выжиз. Кылем арен ӵошатыса, возьматэт шӧдскымон умойгес луиз, верамын «Йӧскалык рейтинглэн» сайтаз 8-тӥ толсуре. Соку элькун 65-тӥ чуре гинэ ӝутскыны быгатӥз но улосвылъёслэн куинетӥ группаязы шедиз, отын туризм кутсконаз гинэ шуыса пусъемын. Рейтинглэн ивортоназ верамын, кыкетӥез группа тужгес бадӟымез шуыса. Отчы шедемъёслэн туризмъя бадӟым луонлыкъёссы, со улосвылъёсысь тӧрлыкъёс экономикалэсь та удыссэ азинтонлы бадӟым саклык висъяло. Эскерисьёс Приволжск Федерал округысь висъязы Оренбург, Саратов, Ульяновск улосвылъёсты но Удмуртиез. Тегъёс: Мерлык Туризм Ижкар Удмуртия рейтинг  